अटलांटिक का स्कॉट
गुड मॉर्निंग।
आज मैं नाव चलाकर अटलांटिक पार करने जा रहा हूँ।
गज़ब। शुभकामनाएँ।
हे भगवान, फिर से वह मौसम आ गया।
गाड़ी पार्क करने की कोई जगह नहीं मिलेगी।
ठीक है, दोस्तों।
तो, यह "लॉन्च" 12 बजे होने वाला है,
जिसका मतलब है कि किकऑफ़ के समय तक वापस लौटने के लिए बहुत कम समय बचेगा।
जैसे ही वह अपना मन बदल लेगा, हम वापस कार में आ जाएँगे।
सीज़न का आख़िरी मैच है। तुम्हें घबराहट हो रही है?
थोड़ी सी हो रही है। हाँ।
हालाँकि अगर हमें इस गेम में येलो कार्ड नहीं मिला, तो उसका मतलब होगा कि हम
अनुशासन के मामले में बेहतर हो गए हैं।
वह बिना लड़ाई वाले लगातार चार मैच हो जाएँगे।
और पिछले शनिवार को पहला मैच था
जिसमें हाफ़टाइम के दौरान रेफ़री को अपनी कार नहीं छुपानी पड़ी थी।
सच में,
मुझे इस टीम पर बहुत गर्व है।
चलो एक अटलांटिक-महासागर- रोइंग-मिक्स-अप-रोड-ट्रिप वाली प्लेलिस्ट बनाते हैं।
हाँ।
हम चार मिनट में तट पर पहुँच जाएँगे।
नहीं, कोई बात नहीं। उसे बनाना ही सबसे अच्छा हिस्सा होता है।
- बिली ओशन। - "(सिटिंग ऑन) द डॉक ऑफ़ द बे।"
- हाँ। - "सेल अवे।"
नहीं, वह ग़लत है क्योंकि वह सेलिंग के बारे में है, रोइंग के बारे में नहीं।
- द क्योर! हाँ! - वह कैसे सही है?
क्योंकि वह एक नया वेव बैंड है और समुद्र में वेव यानी लहरें होती हैं।
"द लाइटहाउस फ़ैमिली।"
हाँ! बढ़िया सुझाव है।
तुम्हारी परीक्षा के नतीजों की ईमेल आ गई है?
नहीं।
दरअसल, मुझे पता नहीं वह कहाँ चली गई है।
"सर्फ़िंग इन द यूएसए।"
वह ग़लत महासागर है। जेस, अगर तुम इसे गंभीरता से नहीं लेना चाहते...
किंग्सब्रूक हाई स्कूल आपके जीसीएसई नतीजे
...मैं तुम्हें समुद्र में फेंक दूँगी।
आप इसके लिए कुछ ज़्यादा सज-धजकर आए हैं।
ख़ैर, मैं पहले कभी किसी नाव के लॉन्च पर नहीं गया हूँ।
आप अभी भी नहीं जा रहे हैं।
क्या सब इसके बारे में ऐसे बात करना बंद करेंगे जैसे यह सच में होने जा रहा हो?
यह बस किसी हवा भरी नाव में स्कॉट इधर-उधर लहराने वाला है।
ज़ाहिर है, मेरा 50 साल का पति, जिसे खाँसने से पहले अपने शरीर को सही मुद्रा में लाना पड़ता है,
ताकि उसकी पीठ ना अकड़ जाए, नाव चलाकर अटलांटिक पार नहीं करने वाला है।
मैं शैम्पेन और एक बैनर लाई हूँ।
ख़ैर, पता है क्या?
अगर लोग हर बार इतनी जल्दी-जल्दी बैनर ना बनाएँ,
तो शायद ऐसी चीज़ें होती नहीं रहेंगी।
और साथ ही, मुझे कुछ टिकटें मिलीं
जो उसने सितंबर में वेम्ब्ली में एड शीरन के कॉन्सर्ट के लिए ख़रीदी हैं।
उसका अटलांटिक के बीच में होने का कोई इरादा नहीं है। मैं यक़ीन दिला सकती हूँ।
गुड मॉर्निंग।
उसने क्या कर दिया है?
क्या इसका मतलब तुम्हारे पास एड शीरन के लिए एक अतिरिक्त टिकट है?
कैमडेन लॉक
ट्राइंग
उन्होंने वाइनल के लिए मना कर दिया और...
माफ़ करना, फ्रेडी। हमें इजाज़त देना। ठीक है।
यहाँ आओ।
स्कॉट, ये सारे लोग कौन हैं?
मेरे अमेरिकी प्रायोजकों ने इन्हें काम पर रखा है, आख़िरी तैयारी के लिए।
- अमेरिकी प्रायोजक मिले हैं? - मिले हैं। हाँ।
पता है, यह वाक़ई बहुत सुविधाजनक है कि मेरे पास आठ घंटे पीछे वाले समय क्षेत्र में लोग हैं।
इसका मतलब मेरे बुरे सपनों के दौरान हमेशा कोई ना कोई जगा हुआ होता है।
और तुम्हें नहीं लगता कि ये बुरे सपने शायद एक संकेत हैं
कि यह कुछ ज़्यादा आगे बढ़ गया है?
कुछ बुरे सपनों के बिना कभी किसी ने कुछ हासिल नहीं किया है।
स्कॉट, चलो भी।
मतलब,
मैं मानती हूँ कि तुम इसमें ज़्यादातर लोगों से ज़्यादा आगे तक पहुँचे हो, लेकिन, पता है...
हम सब जानते हैं कि तुम सच में यह नहीं करने वाले हो।
मुझे तुमसे असहमत होना पसंद नहीं, लेकिन मेरे दिमाग़ में, मैं वहाँ समुद्र में पहुँच भी चुका हूँ।
मेरे पास तुम्हारे लिए कुछ है।
ज़ाहिर है तुम्हारे जन्मदिन पर मैं यहाँ नहीं रहूँगा
और इसलिए, मैं तुम्हें यह अभी देना चाहता था।
एड शीरन
मैंने सोचा तुम शायद निक्की को साथ ले जा सकती हो।
ख़ैर, पता है, शायद अब उससे सुलह करने का
या कम से कम इस नाटक को थोड़ा कम करने का समय आ गया है।
कोई नाटक नहीं है, स्कॉट। मैं बस उससे बात नहीं कर रही हूँ।
बात बस यह है कि मेरे ख़्याल से तुम्हें उसकी ज़रूरत पड़ेगी, जब मैं यहाँ नहीं होऊँगा।
स्कॉट...
हे।
अरे। तुम्हें क्या हो गया है?
तुम्हें बस उसे एक-दो हफ़्ते तक कोच करना था
और फिर हमेशा की तरह दिलचस्पी खो देनी थी।
मैं क्या कह सकता हूँ? मैं बेहतर बन रहा हूँ।
ख़ैर, यह बेहद खिजाऊ है और यह शायद मेरे साढ़ू को मार डालेगा।
मैं जितना मुमकिन समझता था, उसने मुझे उससे आगे बढ़ने की प्रेरणा दी।
ओह, कमबख़्त... तुम भी नहीं। तुम...
क्य... अरे, नहीं। नहीं।
मैंने अपनी पिलाटीस टीचर को डेट के लिए पूछा।
मतलब, उसने मना कर दिया, पर कम से कम अब मुझे जाने की ज़रूरत नहीं है।
- ठीक है। - मैंने संभाल लिया।
नहीं संभाला है।
उसके प्रायोजक बनिए यहाँ
रुको, दोस्त। रुको ज़रा। मैं मदद करता हूँ।
कोई बात नहीं। मैंने संभाल...
उसे कुछ नहीं होगा।
नहीं।
क्या वह एक और महिला दोस्त है?
हाँ। ख़ैर, मेरी उम्र में हर आदमी के मुक़ाबले पाँच औरतें होती हैं,
इसलिए अगर बस कपड़े पहन सकते हो और कपड़ों में मल नहीं त्यागते हो, वह काफ़ी है।
और अब जब रिटायरमेंट होम वालों की संख्या बढ़ रही है,
वह भी अब पहले जैसी शर्त नहीं रही।
बस माफ़ी माँग लो तो।
वह देखो। वह ख़ूबसूरत है।
प्रिंसेस, क्या तुम्हारी परीक्षा के नतीजे आ गए?
नहीं। मैंने आपको बताया था, अभी नहीं आए हैं।
बस ईमेल देखती रहना।
हाँ।
मुझे यक़ीन नहीं होता वे अभी भी बात नहीं कर रही हैं।
मुझे अच्छा लग रहा है। मैं बिचौलिया हूँ।
उन्होंने सालों से मुझसे इतनी बात नहीं की है।
यह फ़ोरकैबिन है, रिगर है और... हे भगवान।
चप्पू के लॉक का आकार देखो ज़रा।
ख़ैर, मैं इससे हैरान हो गया हूँ, सच में,
और मैंने बड़े आकार के लिए दिल थाम रखा था।
हाँ। विक, हम बात कर सकते हैं?
ठीक है।
डेबी सेक्स चाहती है।
मुझे ऐतराज़ नहीं होता, लेकिन वह वो मेरे साथ चाहती है।
और आप नहीं चाहते हैं?
मतलब, अधनंगी हालत में उछलना-कूदना मेरी उम्र में समझदारी की बात नहीं है।
मैं पेंशन पर रहता हूँ।
मैं थर्मोस्टैट को उतना ऊँचा रखने का खर्च नहीं उठा सकता।
साथ ही,
मैं नहीं चाहता कि वह गद्दे पर सोए।
मैंने सैंड्रा को सोफ़े पर खोया था,
लेकिन मेमोरी फ़ोम में अभी भी उसका आकार बना हुआ है।
अगर कोई और उस पर सोएगा, तो वह आकार चला जाएगा।
उसकी छाप मिट जाएगी।
कोई भी फ़ैसला लेने से पहले आप उन चीज़ों के बारे में क्यों नहीं सोचते
जो उसके साथ समय बिताने के बारे में आपको पसंद हैं?
सारी लाइफ़ जैकेट ले आना, ठीक है? हाँ।
शायद वह ठीक रहेगा।
मतलब, तुमने उसे अच्छे से सिखाया है।
तुम रो करते हो। तुम्हें पता होना चाहिए।
ख़ैर, दरअसल, मैं बस रोइंग क्लब का सोशल सचिव ही था।
वे मुझे रो नहीं करने देते थे।
क्या?
यह मेरे लिए पदोन्नति थी।
तुम ठीक हो। सही है। यह हो गया। आराम से।
कमबख़्त।
तुम ठीक हो?
क्या यहाँ मैं इकलौती समझदार इंसान हूँ जो देख सकती है कि यह पागलपन है?
मतलब, क्या हम सच में यह होने देंगे?
लोग यह करते हैं।
हम जिस चीज़ की चिंता करते हैं, वह हमारे मरने की वजह कभी नहीं होती है।
वह बहुत अपेक्षित है।
जो बंदा समुद्र में नाव चला रहा है, वह ठीक है।
वह बंदा जो गाड़ी चलाकर लॉन्च से घर जा रहा है, सीटी बजा रहा है,
तुम्हें उसकी चिंता करनी चाहिए।
साथ ही, अटलांटिक में काफ़ी हल्का मौसम चल रहा है।
तुम्हें कैसे मालूम?
मैं रिसर्च कर रही थी। मैंने एक ऐप डाउनलोड किया।
देखो।
तुमने एक ऐप डाउनलोड किया?
तुम्हें जिस बात का ध्यान रखना है, वह है सतही दबाव के कारण ठंडी हवा
जो गर्म पानी से मिलती है।
उससे धुंध बनती है।
लेकिन इन गर्मियों में सब बहुत अच्छा रहा है।
मैंने अपडेट के लिए एक अलर्ट लगाया है।
तुमने एक ऐप डाउनलोड किया और तुमने अलर्ट लगाए हैं?
भगवान, मुझे तुम्हारी बहुत याद आई।
निक्की...
मुझे माफ़ कर दो कि मैंने तुम्हें प्रिंसेस के बारे में नहीं बताया।
कोई बात नहीं।
मेरी ज़िंदगी ऐसी चीज़ों से भरी पड़ी है जो काश मुझे ना मालूम होतीं।
ठीक है। बहुत हो गया।
रो स्कॉट रो
ओये, तुम क्या कर रही हो?
कैरन! कैरन!
यह बेवकूफ़ाना है! यह बेवकूफ़ाना है!
- कैरन! - कैरन!
- तुम नहीं जाओगे! - तुम क्या कर रही हो?
- नहीं! - अरे, अरे।
- रुको। ठीक है। ठीक है। - छोड़ो!
यह मेरी ग़लती है कि मैंने कभी तुम्हारी सराहना नहीं की
और अब तुम्हें लगता है कि तुम्हें अपनी क़ीमत साबित करने के लिए यह करना होगा।
मैं यह इसलिए नहीं कर रहा हूँ और तुम सच में मेरी सराहना करती हो।
नहीं, मैं नहीं करती हूँ।
कभी-कभी जब तुम मुझे कोई कहानी सुनाना शुरू करते हो,
तुम मुझसे पूछते हो अगर तुम वह मुझे पहले बता चुके हो और मैं हाँ कह देती हूँ, नहीं बताई हो तब भी,
क्योंकि मुझे सुनने में कोई दिलचस्पी नहीं होती है।
और अब,
मुझे सच में डर लग रहा है कि तुम गंभीर हो
और यह कि तुम सच में यह करोगे। और मैं...
- मुझे वाक़ई डर लग रहा है! - नहीं, नहीं, नहीं।
प्लीज़ नाव को मारना बंद करो। इसी से पानी बाहर रहता है।
मैं जानती हूँ जलवायु परिवर्तन को लेकर तुम्हारी कोशिशों में मैंने तुम्हारा उतना साथ नहीं दिया है
- जितना मुझे देना चाहिए था लेकिन... - यह बस उस बारे में नहीं है।
देखो...
यह एक और चीज़ नहीं हो सकती जो मैंने लगभग की हो, ठीक है?
ऐसा नहीं हो सकता कि मैं अपनी ज़िंदगी का सबसे प्रभावशाली काम कर भी चुका हूँ।
कहानी यहाँ ख़त्म नहीं हो सकती। य...
यह मेरे अतीत की बात नहीं हो सकती।
मुझे आभास हो रहा है कि तुम्हारे साथ कुछ बुरा हो जाएगा। मुझे पता है।
मुझे लगता है तुम मर जाओगे।
कैरन।
मैं तुमसे रुकने के लिए कह रही हूँ।
एक इंसान जो तुमसे प्यार करती है, तुमसे रुकने के लिए कह रही है।
लेकिन, योजना में थोड़ा बदलाव है।
हाँ, मैंने तय किया है कि मैं नहीं जाऊँगा, लेकिन एक बात की तरफ़ ध्यान खींचा गया है
और हमने एक बातचीत शुरू की है
और वही महत्वपूर्ण बात है।
तो हम... मैं... हाँ।
ठीक है, सब लोग वापस कारों में बैठ जाओ।
कम से कम हम फ़ुटबॉल के लिए समय पर पहुँच जाएँगे, है ना?
मैंने तुमसे कहा था हमें बस एक घंटे की पार्किंग के लिए पैसे देने चाहिए थे।
ठीक है।
- हाँ, चलो बस चलें। - ठीक है।
तुमने सही काम किया।
कैमडेन एनरजाइज़ आराम केंद्र
पानी की बोतल। सही है। ठीक है।
चलो वॉर्म अप करें, ठीक है? चलो। बड़ा दिन है।
छह-छह खिलाड़ियों का टूर्नामेंट
हाँ?
ठीक है। बस हो गया।
- हैलो। - हे।
"सह। प्रब।"?
सहायक प्रबंधक।
उन्होंने अक्षरों के हिसाब से पैसे लिए थे, मैंने इसके बारे में ठीक से सोचा नहीं।
नहीं।
आख़िरी गेम है, तो चलो अपना पूरा ज़ोर लगा दें। ठीक है?
अरे, दोस्त, तुम ठीक हो?
ठीक है, चलो वॉर्म अप करें।
हे भगवान। देखो। देखो।
उनके पास वे सीढ़ियों वाली चीज़ें हैं।
वह अलग ही दुनिया है, यार।
नहीं।
शाबाश, कटलफ़िश!
ठीक है, चलो थोड़ी शफ़लिंग करो।
हैलो, दोस्त। तुम ठीक हो?
हाँ, पूरी लीग जीतने के लिए बस यह मैच जीतना है।
हाँ। मैंने देखा। शाबाश। शाबाश।
तुमने सबसे बुरे दो खिलाड़ी ले लिए, है ना?
नहीं, मैं बस मज़ाक कर रहा हूँ, यार।
- मैं बस ऐसा ही हूँ। - ख़ैर, नहीं।
पता है, मेरे लिए, स्पोर्ट्स बस जीतने से कहीं बढ़कर है।
यह उनके रिश्ते बनाने
और मुश्किल भावनाएँ संभालना सीखने के बारे में है।
हाँ, ख़ैर, अपनी भावनाएँ समझने के वर्ल्ड कप के लिए शुभकामनाएँ।
नहीं, तुमने उस दल को अच्छे से सिखाया है।
उनमें से कुछ बच्चों की सीमाएँ हैं, है ना? कि वे क्या कर सकते हैं।
कम से कम तुम्हारे पास बहुत सारे माता-पिता शिकायत करने नहीं आ रहे हैं।
शायद वह...
अनाथों का कोच बनने का फ़ायदा है, है ना?
नहीं, मैं बस मज़ाक कर रहा हूँ, यार।
- मैं बस ऐसा ही हूँ। - नहीं। हाँ।
ठीक है, अभी दस प्रेस-अप करो। चलो।
जल्दी। और जल्दी। चलो भी।
सच में, मैं बस उसे चेहरे पर मुक्का मारना चाहता हूँ।
हैलो, नोआह। तुम यहाँ क्या कर रहे हो, दोस्त?
- जेसन, मैं तुम्हें आगाह कर दूँ। - बोलो।
दर्शकों में कुछ बहुत ख़ास लोग आए हैं।
माईकल के लिए संभावित माता-पिता।
ठीक है। ख़ैर, वह बहुत अच्छी ख़बर है।
हाँ, वे भले लोग लग रहे हैं।
उनके किचन में रोज़मेरी का पौधा लगा है, जो एक अच्छा संकेत है।
तो, मैं उम्मीद कर रहा था कि आज माईकल अच्छा बर्ताव करेगा।
पता है, आख़िरी समय में उन्हें किसी दुविधा में नहीं डालना है।
ठीक है। फिर मैं बताता हूँ कि मैं क्या करूँगा। मैं उसे विंग से हटा देता हूँ
क्योंकि उनके विंगर ने बालों की चोटी बना रखी है, वह बस मुसीबत को न्योता देना है।
चिंता मत करो, वह बहुत अच्छा रहेगा।
माईकल।
ज़रा सुनना, दोस्त। सुनो।
डैड
कटलफ़िश बनाम पूमाज़
किक मारो।
दाएँ तरफ़ किक करो! सामने देखो!
किक करो! शाबाश, टाइलर!
नहीं!
- अभी भी ईमेल नहीं आई? - नहीं।
मुझे पता नहीं उसके साथ क्या हो रहा है।
मैं बस उस बारे में सोचती रहती हूँ कि कैसे मायॉर्का में कोई मेरी मॉम को नहीं जानता था।
नहीं। नहीं। कोई भी नहीं।
यह बहुत अजीब है क्योंकि वह हाल ही में वहाँ थीं।
हाँ, जानती हूँ। जानती हूँ।
काश मैंने वह समय बर्बाद नहीं किया होता।
मैंने परीक्षा में सच में बेहतर प्रदर्शन किया होता।
मैं इन रोंदू विटामिन बच्चों से कहीं ज़्यादा बुद्धिमान हूँ।
ओये, तुम मेरी जानकारी में सबसे बुद्धिमान इंसान हो।
मेरा मतलब...
तुम्हारे मुक़ाबले में ज़्यादा लोग नहीं हैं, मानना पड़ेगा।
जो व्यक्ति दूसरे स्थान पर था,
उसे उसकी लाइफ़ जैकेट काटकर निकालना पड़ा था, तो...
ठीक है।
गोल करो, मैक्स!
ठीक है, सब लोग, हाफ़टाइम हो गया।
ख़ूबसूरती से खेला, ठीक है?
शाबाश, दोस्त। कुछ बढ़िया पैंतरे थे। बहुत बढ़िया, दोस्त।
हाँ, मेरे ख़्याल से यह अच्छा जा रहा है,
- सब कुछ देखते हुए। - हम तीन-शून्य से हार नहीं रहे हैं?
हाँ, लेकिन उस पिच की ढलान बहुत ज़्यादा है
- और हवा उनके विपरीत है, तो... - ठीक है।
सच कहूँ तो, अगर तुम देख पाती कि यह टीम कितनी बेहतर हो चुकी है।
पता है, आज कोई लड़ाइयाँ नहीं हुईं
और दूसरी टीम के एक खिलाड़ी ने फ़्रेंडशिप ब्रेसलेट पहना था
और अख़बार पढ़ रहा था।
हमारे लिए यह शानदार है।
सच में।
ये बच्चे, वे यह सोचते भी नहीं हैं कि वे जीतेंगे, है ना?
ग्यारह साल की उम्र में, वे पहले से ही जानते हैं।
शायद अगर वे थोड़े और आक्रामक होते।
देखो, अपने मूड को इतना विनियमित करना और क़ाबू में रखना
कि एक क्लासरूम में बैठ पाएँ, वह जीतना है।
और पता है क्या? उनके लिए बचाव करना सीखना
शायद सबसे बुरा सबक भी नहीं है।
क्योंकि हमें मान लेना चाहिए, उनकी ज़िंदगी ऐसी ही हो सकती है।
क्या?
लेकिन तुम नहीं, दोस्त। नहीं। नहीं। दूसरे बच्चों की बात कर रहा हूँ।
जाओ... शाबाश। तुम थोड़ा पानी पीयो। अच्छा लड़का।
पता है, ग़ुस्सा तुम्हें काफ़ी दूर तक ले जा सकता है।
हाँ, लेकिन कुछ लोगों को ग़ुस्सा करने की अनुमति होती है, है ना?
और कुछ को नहीं होती है।
- टॉयलेट से आता हूँ। - ठीक है।
चेंजिंग रूम
हाँ, मैं यह करने के लिए गेम ख़त्म होने का इंतज़ार करने वाली थी,
लेकिन मुझे लगता है कि दूसरी टीम लगभग हार मान चुकी है। भगवान उनका भला करे।
प्रिमरोज़ हिल पूमाज़ चैंपियंस 2024
- हाँ, यह ऐसे अच्छा लग रहा है। - ...वह दूसरा साइन। यह रहा।
हाँ। क्या वे सुनहरे...
बच्चों, यहाँ आओ।
यहाँ इकट्ठे हो जाओ, मैं तुमसे थोड़ी बात करना चाहता हूँ, ठीक है?
यहाँ आओ, यहाँ आओ, यहाँ आओ।
देखो, मैंने तुमसे कुछ ले लिया था जो मैं तुम्हें वापस देना चाहता हूँ।
नहीं, तुम्हारे पटाखे नहीं। वे तुम्हें वापस नहीं मिलेंगे।
ठीक है?
मैंने तुम्हारा ग़ुस्सा ले लिया था।
और मैंने तुम्हारा ग़ुस्सा इसलिए लिया क्योंकि मैं चाहता था कि तुम सबके साथ फिट हो सको।
लेकिन तुम्हें कहीं फिट होने की ज़रूरत नहीं है, क्योंकि तुम अलग हो।
और मुझे नहीं पता, वह शायद इसलिए है क्योंकि बहुत कम उम्र में तुम्हारे दिमाग़
- अलग तरह से पनपे थे। या... - हमारे दिमाग़ अलग हैं?
- चलो उस पर ध्यान नहीं देते हैं। - वह एक बड़ी बात लग रही है।
यह एक अच्छी बात है।
अलग होना एक वाक़ई, वाक़ई अच्छी बात है।
दुनिया में अलग लोगों की ज़रूरत है।
तुम्हारे हिसाब से कौन गाने गाता है
और किताबें लिखता है और फ़िल्में बनाता है और वह सब?
गोद लिए बच्चों में सीरियल किलर बनने की संभावना दोगुनी होती है।
मैं वह एहसास नहीं देना चाहता... देखो, मैं तुमसे सच कहूँगा,
तुम्हें शायद ज़िंदगी हमेशा बराबरी के मौक़े नहीं देगी।
लेकिन अगले 30 मिनटों के लिए, हमारे पास ढलान है।
तो, मैं चाहता हूँ कि तुम अपनी ज़िंदगी की हर उस चीज़ के बारे में सोचो
जिससे कभी भी तुम्हें ग़ुस्सा आया हो।
और मैं चाहता हूँ कि तुम वहाँ जाओ
और उन सजे-धजे, दो माता-पिता वाले बेवकूफ़ों को मज़ा चखा दो।
- हाँ! - चलो!
अच्छी किस्मत के लिए सिर सहलाओ!
यही है, अच्छी किस्मत है। ठीक है, चलो चलें! चलो!
सुनो, अगर हम बुरे बनकर यह जीतेंगे,
तो मैं नहीं चाहता कि माईकल के "संभावित माता-पिता" यह देखें।
- तो मैं चाहता हूँ कि तुम उनका ध्यान भटकाओ। - ठीक है। हाँ।
- हाँ, लेकिन कैसे? - मुझे पता नहीं, बस उन्हें यहाँ से ले जाओ।
- अच्छा, ठीक है। हाँ। - ठीक है? ठीक है।
- जेस, जेस, जेस। - हाँ?
- तुम शानदार हो। नहीं। - मुझे नहीं पता।
- तुम हो। हाँ। - कटलफ़िश! चलो!
- कटलफ़िश! - और ज़ोर से!
- कटलफ़िश! कटलफ़िश! - और ज़ोर से!
- हम क्या करेंगे? - मुझे कोई अंदाज़ा नहीं है। बस मेरा साथ देना।
हैलो। हाय, मैं निक्की हूँ।
- हैलो। - हाँ। एक अनुभवी गोद लेने वाली हूँ।
हाँ, यह मेरी बेटी है, प्रिंसेस।
- हाय। - हाय।
कॉफ़ी पीना चाहोगे?
क्या उसके लिए समय है?
- हाँ। - ...हर टैकल आज़माएँगे?
बढ़िया। हाँ। चलो फिर।
- क्या हम पूरा ज़ोर लगा देंगे? हाँ! - हाँ!
- क्या हम मज़ा लेंगे? हाँ! - हाँ!
चलो, चलें!
- चलो। इस तरफ़। - ठीक है।
हाँ!
हाँ।
तो, तुम क्या करते हो, मार्क?
मैं एक एक्चुअरी, यानी बीमांकिक हूँ।
क्या बात कर रहे हो।
प्रिंसेस, यह एक एक्चुअरी है।
क्या बात कर रही हैं।
हे भगवान।
मेरे पास बहुत सारे सवाल हैं।
- सच में? ठीक है। - हाँ।
ख़ैर, पूछो, मेरे ख़्याल से।
ठीक है।
तो,
क्या होता है...
एक एक्चुअरी?
हाँ! ठीक है।
सही है। वापस आओ। वापस आओ।
बहुत अच्छे। उनके सामने डटे रहो। सही है...
- हाँ! - एकदम सही! चलो!
ठीक है, दोस्तों। चलो जश्न थोड़ा सम्मानजनक रखें।
हाँ।
- ठीक है। - शाबाश।
ठीक है।
ख़ैर, फिर से, यह आँकड़ों की मदद से जोखिम का आकलन
और फिर उस जोखिम की लागत को कमतर करने के लिए नीतियाँ बनाना है।
हाँ, हाँ।
- हमें वापस चलना चाहिए? - हाँ।
तुम क्या करती हो?
दरअसल, मैं भी एक एक्चुअरी हूँ।
ख़ैर, फिर तुमसे भी यही सवाल पूछती हूँ।
हाँ, वह थोड़ा जोखिम भरा है।
यह वाक़ई बदमाशी है।
हे भगवान। नहीं! रुको! रुको!
- अरे, अरे! पीछे हटो। - रुको! हिंसा बंद करो।
चलो, बच्चों। मेरे सामने से हटो।
संभाव्यता वितरण के बारे में मैं इतना ही जानती हूँ।
- तो, हम वापस चलें? - हाँ।
बहुत-बहुत शुक्रिया।
- शुक्रिया, दोस्तों। - शुक्रिया।
रुकिए!
मैं अंधी हो गई हूँ!
अरे, नहीं! मैच का अंत छूट गया।
अंधापन चला गया।
क्या?
- हम चलें? - ठीक है। शुक्रिया।
अंधी?
- माफ़ कीजिए। यह मेरा पसंदीदा बहाना है। - अच्छा।
मेरा यह है कि मुझे इस कान से सुनाई नहीं दे रहा।
- यह बेहतर है। - जानती हूँ।
क्या हम जीत गए?
नहीं, तीन-तीन से टाई हो गया, लेकिन इसका मतलब हमने उन्हें लीग जीतने से रोक दिया।
- हाँ! - चलो।
शाबाश।
यह वही गाना है
जिसके बारे में मैं तुम्हें बता रहा था।
- याद रखना बहुत आसान है। - गज़ब।
- यह बड़ा है, यह गोल है... - हाँ, यह सुनो।
...यह आधा मैदान ढँक लेता है। जेसन का सिर!
जेसन का सिर!
यह बड़ा है, यह गोल है,
- यह आधा मैदान ढँक लेता है। जेसन का... - मैं पास हो गई!
- यह पास हो गई! - चलो भी।
यह हुई ना बात। देखा?
- मुश्किल से, पर मैं पास हो गई। - यह पास हो गई!
हमें जश्न मनाना होगा। मॉम, आपके पास अभी भी वह शैम्पेन है?
थोड़ी है, हाँ।
- जेसन, ज़रा यहाँ आना? - हाँ, दोस्त। हाँ।
हे, दोस्त, आपको बियर चाहिए? बहुत ठंडी नहीं हैं।
- जिल। - शुक्रिया।
- हाँ, मैं ठीक हूँ। - हाँ, आप ख़ुश हैं?
- हाँ। - आपके लिए कुछ लाऊँ?
- नहीं, नहीं, मैं ठीक हूँ। - ठीक है।
अब, मुझे टैकल करो।
फेयर बार्ज। फेयर बार्ज। फेयर बार्ज। ठीक है?
चैंपियंस 2024 नहीं
तो, डैड, आपकी आर्ट के लिए, आपको आठ मिले जो असल में...
- वह एक ए है। - ए है।
- यह नहीं है? - हाँ, है।
बहुत कम पेंटरों को उनके समय में मान्यता मिलती है।
मॉम, विक, आपको पाँच-पाँच मिले हैं जो सी हुआ।
हाँ। हाँ।
सी?
बेहतर अंक मिलने चाहिए थे, लेकिन मार्क्सवादियों से और क्या उम्मीद कर सकते हैं?
ठीक है, चलो फ़ोटो खींचें। हमें एक फ़ोटो लेनी है।
चलो, जेस, हम फ़ोटो खींचेंगे।
हाँ। लंबे लोग पीछे जाएँ।
- नहीं, मॉम, आपको फ़ोटो में आना होगा। - नहीं, नहीं।
मॉम, फ़ोटो में आइए।
- चलो, निक। - फ़ोटो में आओ।
ठीक है। तीन, दो और कहो चीज़।
चीज़!
हाँ!
मैं देखता हूँ।
यह बहुत अच्छा है।
मुझे फ़ुटबॉल खेलने वाले चाहिए। मुझे फ़ुटबॉल खिलाड़ियों के साथ एक फ़ोटो चाहिए।
हे। बधाई हो।
आओ। अंदर आओ। वे सब अंदर हैं।
- स्कॉट यहाँ पहुँच गया? - नहीं, अभी नहीं। नहीं।
अजीब बात है। उसे अब तक यहाँ पहुँच जाना चाहिए था।
- हैलो। - हे, आओ।
कैरन।
यह लो।
निक्की।
यहाँ आओ।
मैं सोच रहा था कि मुझे डेटिंग के बारे में क्या पसंद है।
ठीक है।
मुझे चीज़ें ठीक करना अच्छा लगता है।
बस लोग नहीं, क्योंकि कभी पता ही नहीं चलता कि लोग ठीक हो गए या नहीं।
वे किसी शेल्फ़ की तरह अपनी जगह में फिट नहीं हो जाते हैं।
तो...
विक रॉस हैंडीमैन
यह टाइलर ने मेरे लिए बनाया।
यह वायरल हो गया है, मेरे ख़्याल से।
शुक्रिया।
नोआह ने क्या कहा? क्या उसने तुम्हें डाँटा?
नहीं, उसने मुझे डाँटा नहीं। वह...
दरअसल, उसने मुझसे पूछा अगर मैं समाज सेवक बनना चाहता हूँ।
ख़ैर, अगर बनने की ट्रेनिंग लेना चाहता हूँ।
अच्छा। और...
तुमने क्या कहा?
मैंने उससे कहा कि ज़ाहिर है, मुझे पहले तुमसे बात करनी होगी
लेकिन मैं वाक़ई हाँ कहना चाहता हूँ।
हालाँकि यह दो साल का कोर्स है।
तुम्हें इसके बारे में कैसा लग रहा है?
एक बार फिर से स्टूडेंट बनने के बारे में।
मतलब, मैं हमेशा एक टैक्सी ड्राइवर का काम नहीं कर सकता हूँ, है ना?
और, पता है, अब बच्चे बड़े हो गए हैं।
उन्हें हमेशा मेरे साथ रहने की ज़रूरत नहीं है।
और...
मुझे लगता है मैं इस काम में अच्छा रहूँगा।
मुझे लगता है मैं वाक़ई लोगों की मदद कर सकता हूँ।
ऐसा मुँह क्यों बना रखा है?
मुझे लगता है मैंने अभी तुम्हें किसी शेल्फ़ की तरह फिट होते सुना है।
- हालाँकि, तुम इसका मतलब जानते हो ना? - क्या?
मैंने आख़िरकार तुम्हारा बदलाव पूरा कर लिया है
और अब मुझे दूसरे आदमियों को देखना पड़ेगा।
दरअसल, वह शायद सबसे अच्छा रहेगा।
हाँ। ख़ैर, कॉलेज में गर्लफ़्रेंड के होने का
कोई फ़ायदा नहीं है, है ना?
मॉम, क्या मैं फ़ोटो देख सकती हूँ? मैं उन्हें पोस्ट करना चाहती हूँ।
हाँ। हाँ। मेरा फ़ोन मेज़ पर है।
बढ़िया।
बढ़िया। आख़िरकार। मुझे लगा था वह आएगा ही नहीं।
- मैं देखती हूँ। - हाँ। ठीक है।
यह बड़ा है, यह गोल है। यह आधा मैदान ढँक लेता है।
जेसन का सिर! जेसन का सिर!
यह बड़ा है, यह गोल है। यह आधा मैदान ढँक लेता है।
जेसन का सिर! जेसन का सिर!
फ्रेडी मिस्ड कॉल
- हैलो। - मुझे कैरन से बात करनी है।
यह स्कॉट के बारे में है।
जल्दी। जाओ।
उप-शीर्षक अनुवादक : मीनू